CELEX: 62018TN0603
Language: mt
Date: 2018-09-09 00:00:00
Title: Kawża T-603/18: Rikors ippreżentat fid-9 ta’ Settembru 2018 – ZE vs Il-Parlament Ewropew

3.12.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 436/61
            
         
      Rikors ippreżentat fid-9 ta’ Settembru 2018 – ZE vs Il-Parlament Ewropew
      (Kawża T-603/18)
      (2018/C 436/85)
      Lingwa tal-kawża: il-Grieg
      
         Partijiet
      
      
         Rikorrent: ZE (rappreżentant: P. Giatagantzidis, avukat)
      
         Konvenut: Il-Parlament Ewropew
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-25 ta’ Settembru 2018 tas-Segretarju Ġenerali tal-Parlament Ewropew li tordna s-sospensjoni tal-funzjonijiet tiegħu sal-31 ta’ Ottubru 2018, kif ukoll ta’ kwalunkwe att relatat,
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka ħames motivi.
      
                  1.
               
               
                  L-ewwel motiv ibbażat fuq il-ksur tad-dritt għal smigħ tiegħu qabel l-adozzjoni tad-deċiżjoni kkontestata fil-konfront tiegħu;
               
            
                  2.
               
               
                  It-tieni motiv ibbażat fuq il-ksur tad-dritt għal amministrazzjoni tajba stabbilit fl-Artikolu 41 tal-Karta tad-Drittijiet Fundamentali tal-Unjoni Ewropea, sa fejn id-deċiżjoni kkontestata ġiet adottata billi nstagħdet informazzjoni;
               
            
                  3.
               
               
                  It-tielet motiv ibbażat fuq il-ksur tal-prinċipju ta’ imparzjalità mis-Segretarju Ġenerali, peress li huwa ordna kemm il-ftuħ ta’ investigazzjoni amministrattiva fil-konfront tar-rikorrent kif ukoll adotta d-deċiżjoni kkontestata;
               
            
                  4.
               
               
                  Ir-raba’ motiv ibbażat fuq il-ksur manifest tad-dritt għall-protezzjoni tal-ħajja privata tiegħu minħabba l-projbizzjoni imposta fuqu milli jkollu aċċess għall-post tax-xogħol tiegħu kif ukoll għall-fajls personali tiegħu;
               
            
                  5.
               
               
                  Il-ħames motiv ibbażat fuq il-ksur tal-preżunzjoni ta’ innoċenza u tas-sigriet proċedurali matul il-proċedura segwita, fid-dawl tad-dikjarazzjonijiet magħmula lill-istampa minn uffiċjali għoljin tal-Parlament Ewropew.